recursal/SuperWikiNEXT-32B huggingface dataset:
**Aufidius Bassus** fuit rerum gestarum scriptor Romanus qui prima parte saeculi I p.C.n. floruit. Fuit amicus Senecae et Epicureus.

Opera
-----

Bassus duo opera rerum gestarum confecit, quorum hodie nil nisi nonnulla fragmenta supersunt: Libellum nominis *libri belli Germanici* vel *bellum Germanicum* de bellis cum Germanis regnante Augusto et rerum gestarum narratio generalis nominis *Historiae*, cuius Plinius maior in opere suo (*a fine Aufidii Bassi*) mentionem fecit.

Opus de bello Germanico a Basso verisimiliter confectum est eventa usque ad annum 16 p.C.n. enarrans. Ambiguitas autem est de quaestione quid spatii *Historiae* tractaverint. Cassiodorus illud opus adhibuit in conficiendo indicem consulatum inter annos 9 a.C.n. usque 31 p.C.n. Etsi Seneca maior fragmentum de morte M. Tullii Ciceronis tradit id non pro initio operis deperditi habeatur. Bassus rerum gestarum narrationem Titi Livii continuisse videtur eventaque usque ad annum 31 aut 41 aut immo usque 54 tractavit.

*Historiis* exempli gratia Tacitus in opere *Annalen* usus est. Tacitus Bassi in *Dialogo de oratoribus* 23 mentionem fecit; Quintilianus eum una cum Servilio Noniano commemoravit, quem Ronaldus Syme fontem principalem *Annalium* fuisse putat. Sunt etiam qui affirment Aufidius Bassus etiam a Cassio Dii adhibitus esse.

Fragmenta operum eius collecta sunt in libro *The Fragments of the Roman Historians* (78).
**Amptum** (-i n.), (Theodisce, Danice et Norvegice; *Amt*) est Germanicae originis vox quae subnationalibus unitatibus administrativis nomen dat in usu in aliquibus Europae Septemtrionalis nationibus. Plerumque est maius quam municipio sive communi et terminus comitatui propemodum aequivalet.

Ampta in Germania
-----------------

Ampta (Theodisce; *Ämter*) terrarum foederalium Germanicarum Slesvici et Holsatia, Megapoleōs et Pomeraniae Citerioris et Brandenburgi exclusiva sunt. Aliae terrae foederales Germanicae hanc subdivisionem olim habuere. Aliae terrae foederales unitates administrativas similes communia generalia (Theodisce; *Samtgemeinden*) in Saxonia Inferiori, communia consociata (Theodisce; *Verbandsgemeinde*) in Rhenania-Palatinatu aut societates administrativas (Theodisce; *Verwaltungsgemeinschaft*) in Badenia-Virtembergia, Bavaria, Thuringia ac Saxonia-Anhaltio nuncupatas habent. Amptum Hispanicae divisioni administrativae mancommunitati aequivalet.

Ampta in Dania
--------------

Antiqua tredecim ampta Daniae.
Ampta (Danice; *amter*) etiam unitas administrativa in Dania, et historice Regni Daniae et Norvergiae, fuit et constituebantur uno aut plurimis communibus. 

Reformatio Communialis Danica regiones quinque creavit ad commutanda traditionalia ampta sive comitatus tredecim. Simul, minora communia se ad maiores unitates iunxere, quod communium numerum e 271 in 98 reduxit. Reformatio applicata est Kalendis Ianuariis 2007.

Ampta in Norvegia
-----------------

Inter annos 1662 et 1919, comitatus Norvegici ampta nuncupati sunt. Nunc nominantur fylcia (Norvegice; *fylker*).

Notae
-----

1. ↑   Fons nominis Latini desideratur *(addito fonte, hanc formulam remove)*
**Argyraspides** (Graece: Ἀργυράσπιδες; Latine fere "scuta argentea") fuerunt pedites Macedonici exercitūs, nomen quorum originem trahit ex scutis eorum, argenteis laminis indutis.

Delecti argyraspides erant inter hypaspistas, id est gravis hoplitas armaturae qui latus phalangis dextrum defendebant. Horunce maxime exercitatorum militum dux Nicanor, Parmenionis filius, erat; Alexandro Magno exspirato, argyraspides secuti sunt Eumenen Cardianum quem postea deseruerunt pro Antigono Monophthalmo. Attamen Antigonus his abalienavit cito copiis, quae nimis turbulentae habebantur; quam ob rem ad Sibyrtium Arachosiae satrapam argyraspidas misit et ut adhiberentur in perniciosis mandatis, in manus parvas divisi, iussit: sic numerus eorum celeriter deminuisse videtur.

Seleucidae quoque traduntur eodem nomine habuisse copias; etiam in exercitu Alexandri Severi imperatoris milites erant nomine *argyroaspides* et *chrysaspides*, ad Alexandrum Magnum aemulandum.

Notae
-----

1. ↑  Plutarchus, *Vitae parallelae*, "Vitae Eumenis et Sertorii comparatio", 13–19.
2. ↑  Diodorus Siculus, *Bibliotheca Historica* XVII, 57, 58, 59; XVIII, 63; XIX, 12, 41, 43, 48.
3. ↑  Titus Livius, *Ab Urbe condita libri* XXXVII, 40.

Fontes
------

* Argyraspides in William Smith, *A Dictionary of Greek and Roman Antiquities*, 1890.
* Titus Livius, *Ab Urbe condita libri* XXXVII.

Nexus interni
-------------

* Pezetaeri
* Hypaspistae
* Phalanx (bellica)
---

**Animalia** — Arthropoda

Classis : Insecta   
Ordo : Lepidoptera   
Familia : Nymphalidae   
Subfamilia : Heliconiinae   
Tribus : Argynnini   
Genus : *Argynnis*   
Species : ***A. niobe***   
*Argynnis niobe*   
(Linnaeus, 1758)  

***Argynnis niobe*** est papilio familiae Nymphalidarum, in Europa endemicus, sed ab Europa septentrionali abest, quamquam etiam in Siberia, Russia, Irania, Sinis, et Corea invenitur. In altitudinibus inter maris aequor et 2400 metra habitat.

Latitudo alarum est 46–60 mm. Alis sunt colores fusci et aurantii, punctis lineisque nigris praeditis.

* Argynnis niobe*Argynnis niobe*
* △ Argynnis niobe △ *Argynnis niobe*

Larvae *Viola tricolore* et *Plantagone lanceolata* vescuntur. Adulti a Maio ad Augustum volare solent.

Notae
-----

1. ↑  De specie apud situm nic.funet.fi.
2. ↑  De genere apud situm butterfly-guide.co.uk (Butterfly Guide).

Nexus externi
-------------

|  |  |
| --- | --- |
|  | **Situs scientifici:**  • NCBI • Biodiversity • INPN France |
Signum Ducatus Brunsvicenis et Luneburgensis
**Ducatus Brunsvicensis et Luneburgensis**[1] constitutus est anno 1235 et pars fuit imperii Romani sacri.

Divisiones
----------

Ducatus saepe inter heredes divisus est. Partes principatus nominabantur et a capite nomen acceperunt:

### Ducatus Luneburgiensis

Ducatus Luneburgensis ab anno 1269 usque ad annum 1705 fuit territorium imperii Romani sacri.

### Principatus Brunsvicensis et Guelpherbytensis

Anno 1269 Principatus Brunsvicensis et Guelpherbytensis conditus est. Ab anno 1814 Ducatus Brunsvici nominatus est.

### Principatus Calenbergensis

Anno 1269 et Principatus Calenbergensis conditus est, quae postea Principatus Brunsvicum-Luneburgensis nominatus est. Anno 1692 princeps Ernestus Augustus Princeps Elector Imperii Ducatus Electoralis Brunsvici-Luneburgi factus est. Post annum 1814 haec pars in Regnum Hannoveranum sublata est.

### Principatus Gottingensis

Principatus Gottingensis annis 1345 - 1495 fuit. Postea ad Principatum Calenbergensem venit.

### Principatus Grubenhagensis

Principatus Grubenhagensis annis 1286 - 1586 divisus est a Principatu Brunsvicensi et Guelpherbytensi.

Notae
-----

1. ↑  Constitutio Ducatus Brunsvicensis et Luneburgensis (1235)
Illustratio roboris aestualis.
**Vis aestualis** est effectus gravitatis qui formam corporis extendit secundum lineam imaginariam conexam ad centrum massae alterius corporis, propter distributionem gradientem (i.e. diversa ops in diversis locis) campi gravitationalis alterius. Est causa variorum phaenomenorum, ex quibus connumeranda sunt aestūs, rotationes synchronas(d), destructio corporum caelestium, formatio annulorum intra limites Rochianos(d) planetarum, atque, nimiis condicionibus, phaenomenon spacellificationis. Vis aestualis emergit quia campus gravitationalis haud constans est: massa in loco vicino attrahitur fortius quam in loco remoto, et haec differentia causa est deformationis alicuius corporis quod circa alium corpus movetur.

Nexus interni
-------------

* Gravitas (physica)
* Relativitas generalis
* Spacellificatio

Notae
-----

1. ↑  Haec appellatio a Vicipaediano e lingua indigena in sermonem Latinum conversa est. Extra Vicipaediam huius locutionis testificatio vix inveniri potest.
2. ↑  Vocabulum "aestualis" haud classicum est, sed vide Short, E.; George, A. (2013). *A Primer of Botanical Latin with Vocabulary*. Cambridge University Press. p. 313. ISBN 9781107328860 .

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Vires aestuales** spectant. |

* Newtonus, Isaacus (1687). *Philosophiae naturalis principia mathematica*. Londinii: Jussu Societatis Regiae ac Typis Josephi Streater. Prostat apud plures bibliopolas
* Keplerus, Iohannes (1609). *Astronomia nova*. Pragae: Heidelberg: G. Voegelinus
Wikidata Orbium
Res apud Vicidata repertae:Orbium: insigneOrbium: insigne
*Civitas*: Russia  
*Locus*: 55°40′24″N 37°16′24″E  
*Numerus incolarum*: 140 537  
*Zona horaria*: UTC+3  
Situs interretialis  
*Nomen officiale*: Одинцово
**Gestio**

*Procuratio superior*: Odintsovsky Urban Okrug  

**Geographia**

*Superficies*: 7.75 Mille passus quadratum  

**Coniunctiones urbium**

*Urbes gemellae*: Berdiansk, Kertschia, Kislaria, Witmundia, Kruševac  

**Tabula aut despectus**

Orbium: situsOrbium: situs

Despectus in Orbium
**Orbium** (Russice *Одинцово*) est urbs in regione Moscuensi Russiae sita. Incolas 140 537 anno 2018 habet. Suburbium Moscuae est (nunc urbes contextim adiacent).

Historia
--------

Anno 1470 Orbium primo memoratum, solum anno 1957 in numerum urbium inclusum est. De Andrea Ioannis filio Orbo (Russice *Андрея Одинца*), Demetrii Tanaitici socio, qui hanc terram donum cepit, nomen suum habet. Anno 1704 Ecclesia sancti Artemonis Laodicensis aedificata est, cuius cervus in insigni urbis pictus est. Die 1 septembris anni 1812 exercitus Napoleonis in Orbium intravit (Moscua nondum incensa); circa 600 incolas tunc habet. Ferrivia a Moscua in Smolenscum ducens anno 1870 per Orbium transiit. Tunc multi laboratores ferriviae et fabricarum laterum novarum ibi consederunt et Orbium crescebat. Tempore Belli Orbis terrarum posterioris exercitus Germanus in Orbium non intravit, sed prope id in *Perchuškovo* retentatus est. Orbium caput districtus municipalis est.

Notae
-----

1. ↑  Alexii Scatebrani *Initia eloquentiae Latinae* (*Солопов А.И.* Начала латинской стилистики. М. 2008), p. 453. De *одинец*, i.e. *сирота*, *orbus*.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Orbium** spectant. |

* Situs proprius **(Russice)**
*Vide etiam paginam discretivam:* Naxos (discretiva)

Ducatus Archipelagi, 1450.
Insigne ducatus Archipelagi
**Ducatus Archipelagi** (etiam **Ducatus Naxius** vocatus) fuit dominium insularum Aegaei maris Venetum, quod post Constantinopolim ab equitibus quartae expeditionis sacrae expugnatam (1204) ortum est.

Ducatus Archipelagi anno 1207 a Marco Sanudo, filio fratris pristini ducis Henrici Dandolo, creatus est, qui particeps quartae expeditionis sacrae fuerat. Octo navibus, quas a classi Veneta mutuas sumpserat, Naxum, anno 1210 Melum et reliquas insulas Cycladas expugnavit. Insulas in 56 provincias divisit et feuda inter duces militum eius distribuit. De iure clientes Imperii Latini erant.

Marcus Sanudo 20 annos (1207-1227) nomine "Dux Marcus I." regnavit. Ipse insulas Parum, Antiparum, Melum, Siphnum, Cythnum, Ium, Amorgum, Cimolum, Sicinum, Scyrum et Pholegandrum possedit. Alias insulas obtinebant *Dandolo* (Andros), *Ghisi* (Tenos, Myconos, Scyros, Scopelos, Seriphos, Chios), *Iacobus Barozzi* (Thera), *Leonardus Foscolo* (Anaphe), *Marcus Venier* (Cythera) aut *Iacobus Viaro* (Anticythera).

Simul hierarchia Catholica instituta est: Archiepiscopo Latino, qui Naxi residebat ubique ecclesia cathedralis exstructa est, quattuor episcopi suffragani subiecti erant. 

 Si plus cognoscere vis, vide etiam Archidioecesis Naxiensis, Andrensis, Tinensis, et Myconensis 
Ducatus Archipelagi Medio Aevo exeunte floruit, quod castris, ecclesiis, turribus aedificatis conici potest. 

Usque ad annum 1362 imperio familiae SANUDO tenebatur, deinde DALLE CARCERI, ab anno 1383 CRISPO, ab anno 1425 SOMMARIPA. Anno 1537 in Imperii Ottomanici dicionem venit. Ultimus dux anno 1566 a sultano Selimo II missus est. Tum Naxos Iudaeo Lusitanico Ioseph Nasi permissa est, anno 1579 demum administrationi Ottomanicae immediate subiecta est.

Bibliographia
-------------

* Charles A. Frazee: *The Island Princes of Greece. The Dukes of the Archipelago*. Adolf M. Hakkert, Amstelodami, 1988. ISBN 90-2560948-1

Nexus interni
-------------

* Imperium Romaniae (Latinum)

Nexus externus
--------------

* Dominia Latina in Graecia / *Foundation for Medieval Genealogy*
* Naxos et Archipelagos Lexikon des Mittelalters (Theodisce)
Wikidata Vishnu Lutchmeenaraidoo
Res apud Vicidata repertae:Vishnu Lutchmeenaraidoo: imagoVishnu Lutchmeenaraidoo: imago
*Nativitas*: 24 Maii 1944;   
*Patria*: Mauritia  

**Officium**

*Officium*: Minister of Finance, Economic Planning and Development, Minister of Foreign Affairs of Mauritius  
*Munus*: politicus  

**Consociatio**

*Factio*: Mauritian Militant Movement  

**Memoria**

*Laurae*: Grand Commander of the Order of the Star and Key of the Indian Ocean  

**Vishnu Lutchmeenaraidoo**, nomine officiali *Seetanah Lutchmeenaraidoo* (die 24 Maii 1944 natus) est politicus insulae Mauritiae.

Alumnus est universitatis Aquissextiensis et scholae superioris commercialis Massiliensis. Sodalis motus militantis Mauritiani, minister a vectigalibus fuit ab anno 1983 usque in 1990 iterumque a die 15 Decembris 2014 ad 14 Martii 2016. Ab hoc die minister a rebus externis meruit usque ad 21 Martii 2019, quo die dimissionem suam protulit.

Bibliographia
-------------

* "Profile: Mauritius Finance Minister Seetanah Lutchmeenaraidoo" (17 Decembris 2014) apud *Reuters*

Nexus externi
-------------

* Vita apud conventum nationalem Mauritianum

Ministri rerum externarum Mauritiani

|  |  |
| --- | --- |
|  |  |
| Caietanus Duval 1969 • Seewoosagur Ramgoolam 1973 • Haroldus Walter 1976 • Ioannes Claudius de l'Estrac 1982 • Anil Gayan 1983 • Madan Dulloo 1986 • Satcam Boolell 1986 • Madan Dulloo 1990 • Ioannes Claudius de l'Estrac 1990 • Paulus Bérenger 1991 • Swalay Kasenally 1993 • Ramduthsing Jaddoo 1994 • Paulus Bérenger 1995 • Navin Ramgoolam 1997 • Rajkeswur Purryag 1997 • Anil Gayan 2000 • Jaya Krishna Cuttaree 2003 • Madan Dulloo 2005 • Arvin Boolell 2008 • Stephanus Sinatambou 2014 • Vishnu Lutchmeenaraidoo 2016 • Nandcoomar Bodha 2019
*Opus geopoliticum • Ministri a rebus externis civitatum Africanarum hodiernarum**Capsae cognatae:* Primi ministri Mauritiae |
|  |
**Gnaeus Cornelius Cinna Magnus** (nescimus, quando natus sit; mortuus est inter annos 5 et 14) senator Romanus tempore Augusti imperatoris fuit.

Familia
-------

A matre fuit nepos Gnaei Pompeii Magni a patre Lucii Cornelii Cinnae. Pater eius Lucius Cornelius Cinna, consul suffectus anni 32 a.C.n. avus paternus Lucius Cornelius Cinna praetor anni 44 a.C.n. fuit.

Cursus honorum
--------------

Ipse annis 32 ad usque 30 partibus Antonii favebat, sed Octavianus ei veniam dedit. Circa annos 16 a.C.n. aut 13 a.C.n. coniurationi contra Augustum interfuisse dicitur. Augustus ei denuo ignovit, quod exemplum clementiae a Seneca in opere philosophico et a Dione Cassio in *Historia Romana* laudatum argumentum clarissimae tragoediae Petri Corneille, *Cinna* inscriptae et anno 1641 scaenae datae, praebuit. Quin etiam volente Augusto anno 5 consul ordinarius creatus est et magistratum ad usque 30 Iunii gessit, quo die ei Gaius Ateius Capito successit. Illa beneficia ut rependeret Cinna Augustum heredem testamento instituit.

Notae
-----

1. ↑  55.14-22. Livia uxor Augusto clementiam suasisse dicebatur : itaque longus sermo inter coniuges hoc loco narrationi inseritur.
2. ↑  *Cinna ou la clémence d'Auguste*
3. ↑  Dio Cassius 55.22.
4. ↑  Seneca, *de clementia* I 9,12

|  |  |  |
| --- | --- | --- |
| Antecessores: **Sextus Aelius Catus et Gaius Sentius Saturninus**  |  **Consul** 5 cumLucio Valerio Messalla Voleso | Successores: **Marcus Aemilius Lepidus et Lucius Arruntius**  |
**Gnaeus Cornelius Cn. f. Scipio Hispallus** (natus saeculo 3 a.C.n.; mortuus Cumis anno 176 a.C.n.) fuit vir publicus ac militaris Romanus.

Gens
----

Gnaeus Cornelius Scipio Calvus pater anno 222 consulatum, Publius Cornelius Cn.f. Scipio Nasica frater maior anno 191 gessit. Gnaeus Cornelius Cn. f. Scipio Hispanus filius anno 139 praetor Chaldaeos et Iudaeos ex urbe expulit.

Cursus honorum
--------------

Hispallus anno 199 a.C.n. pontifex nominatus est et anno 179 praetor electus. Anno 176 consul una cum Quinto Petillio Spurino fuit, sed eodem anno in oppido Cumis morbo mortuus est. In eius locum Gaius Valerius M.f. Laevinus consul suffectus est.

Bibliographia
-------------

* Carolus-Ludovicus Elvers, "C. Scipio Hispallus, Cn. [I 78]" in *Der Neue Pauly* vol. 3 (Stutgardiae: Metzler, 1997. ISBN 3-476-01473-8) col. 184.

Notae
-----

1. ↑  Valerius Maximus, *Factorum et dictorum memorabilium libri IX* I 3,3.
2. ↑  Titus Livius, *Ab urbe condita* XLI 15-16.

|  |  |  |
| --- | --- | --- |
| Antecessores: **Gaius Claudius Ap.f. Pulcher et Tiberius Sempronius P.f. Gracchus**  |  **Consul** 176 a.C.n.cumQuinto Petillio Spurino | Successores: **Publius Mucius Q.f. Scaevola et Marcus Aemilius M.f. Lepidus II**  |
Wikidata Emlichheim
Res apud Vicidata repertae:Emlichheim: insigneEmlichheim: insigne
*Civitas*: Germania  
*Locus*: 52°37′0″N 6°51′0″E  
*Numerus incolarum*: 7 441  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Circulus in Comitatu Binethensi, Emlichheim  

**Geographia**

*Superficies*: 48.65 chiliometrum quadratum  
*Territoria finitima*: Laar, Wilsum  

**Tabula aut despectus**

Emlichheim: situsEmlichheim: situs
Ecclesia Reformata Emlichheim
Lingua Saxonica Emlichheim "Emmelkamp vocatur".
**Emlichheim** (lingua Saxonica et *Emmelkamp* vocatum) est commune in Saxonia Inferiore situm atque pars Circuli in Comitatu Binethensis. Ad commune etiam vicus Holzel pertinet. Est praeterea sedes administrationis communis generalis eiusdem nominis.

Historia
--------

Anno 1352 Emlichheim nomine "Emminchen" primo in actis descriptum est. Tum ad comitatum Binethensem usque ad annum 1753 pertinuit, cum Friedericus Carolus comes Emlichheim cum toto comitatu Electori Hannoverae pigno dedit. Ab anno 1806 Emlichheim ad Magnum Ducatum Montensem pertinuit. Napoleone imperatore victo Emlichheim pars Regni Hannoverani fuit. Regnum Hannoveranum autem anno 1866 a Borussia occupatum est. Anno 1885 Circulus in Comitatu Binethensi conditus est, cuius caput tum Benthemia erat. Ab anno 1946 Circulus Binethensis pars Saxoniae Inferioris est. Numerus incolarum tum multis hominibus auctus est, qui e Germania Orientali fugati erant. Anno 1974 vicus Holzel ad Emlichheim adiunctus est. Eodem anno Emlichheim caput communis generalis Emlichheim factum est. Anno 2011 Sigrun Mittelstädt-Ernsting (CDU) nova magistra civium electa est.

Nexus externus
--------------


|  |  |
| --- | --- |
|  | **Vicimedia Communia** plura habent quae ad **Emlichheim** spectant. |

* Pagina officialis communis et communis generalis *Emlichheim*

Notae
-----

1. ↑  Pagina officialis communis Emlichheim de historia communis
*Vide etiam paginam discretivam:* Amphitrite (discretiva)

Doris, Amphitrites mater, nuptias filiae celebrat.
Amphitrite iuxta maritum Poseidonem vel Neptunum, a Iacobo de Gheyn picta
**Amphitrite** (Ἀμφιτρίτη) in mythologia Graeca fuit aut una ex Oceanidibus, filiis Oceani et Tethyis, aut una e Nereidibus cuius maritus Posidon fuit, filiabus Nerei dei marini quae e Doride genuit. Ab Hesiodo in *Theogonia* cum sororibus Cymatolege et Cymodoce in descriptione iungitur:

Κυμοδόκη θ᾽, ἣ κύματ᾽ ἐν ἠεροειδέι πόντῳ
πνοιάς τε ζαέων ἀνέμων σὺν Κυματολήγῃ
ῥεῖα πρηΰνει καὶ ἐυσφύρῳ Ἀμφιτρίτῃ
scil. "Cymodoce quae cum Cymatolege et talís formosa Amphitrite faciliter undas aërosi ponti animasque vivorum ventorum sedat" Amphitrite fuit secundum alios coniunx Poseidonis seu Neptuni. In mythologia Orphica Amphitrite fuit una e quinque deorum maris maximorum (alii fuerunt Glauce, Proteus, Phorcys, Triton).

Notae
-----

1. ↑  Apollodorus, *Bibliotheca* 1.2.2, 1.4.6.
2. ↑  *Apollodori bibliotheca* 1.2.7
3. ↑  Hesiodus, *Theogonia* 252–54.
4. ↑  *Argonautica Orphica* 338.

Nexus externi
-------------

* Imagines Amphitrites in *Musaeo Iconographico Warburgiano*
**Gnaeus Cornelius A.f. Cossus** (quando natus, quando mortuus sit, nescimus) vir publicus Romanus saeculi quinti a.C.n. fuit.

Cursus honorum
--------------

Cornelius Cossus anno 414 a.C.n. tribunus militum consulari potestate electus est, cum eo Lucius Valerius L.f. Potitus, Quintus Fabius Q.f. Vibulanus atque Marcus Postumius Albinus Regillensis, eo anno, cum Romani contra Aequos pugnaverunt de de agris dividendis ordines iurgabant.

Anno 409 consul electus est, una cum Lucio Furio L.f. Medullino. Tum primum quaestores plebeii electi sunt. Eodem tempore et Volsci et Aequi Romanis bellum inferrebant. Consules itaque dilectum habebant - tribunis plebis invitis atque in hostem milites duxerunt. Postquam frustra Carventum oppidum obsesserunt, domum reverterunt.

Notae
-----

1. ↑  Titus Livius, ab urbe condita, IV 49,7-50,8
2. ↑  op. cit. IV 54
3. ↑  op. cit. IV 55

|  |  |  |
| --- | --- | --- |
| Antecessores: **Manius Aemilius Mam.f. Mamercinus et Gaius Valerius L.f. Potitus Volusus**  |  **Consul** 409 a.C.n.cumLucio Furio L.f. Medullino II | Successores: **Trib. Mil. Cons. Pot.: Gaius Iulius Sp.f. Iullus, Publius Cornelius A.f. Cossus, Gaius Servilius P.f. Ahala**  |
**Gnaeus Baebius Q.f. Tamphilus** (natus circa saeculo 3 a.C.n. mortuus post annum 181 a.C.n.) fuit vir publicus ac militaris Romanus.

Gens
----

Frater eius anno Marcus Baebius Q.f. Tamphilus 181 consulatum gessit.

Cursus honorum
--------------

Baebius anno 204 vel 203 a.C.n. tribunus plebis fuit. Marcum Livium Salinatorem et Gaium Claudium Neronem de repetundis pecuniis in ius vocavit. Anno 200 aedilis erat, anno 199 praetor ab Insubribus victus est. Anno 186 IIIvir coloniis deducendis Sipontum Buxetumque missus est. Anno 182 consul et 181 a.C.n. proconsul una cum Lucio Aemilio Paullo collega contra Ligures certavit.

Bibliographia
-------------

* Elimar Klebs: *Baebius 41).* In: *Paulys Realencyclopädie der classischen Altertumswissenschaft* (RE). Band II,2, Stuttgart 1896, Sp. 2731–2732.
* Carolus-Ludovicus Elvers, "B. Tamphilus, Cn. [I 10]" in *Der Neue Pauly* vol. 2 (Stutgardiae: Metzler, 1997. ISBN 3-476-01472-X) col. 392.

Notae
-----

1. ↑  Titus Livius, *Ab urbe condita* XXXII 7,5-7
2. ↑  Titus Livius, op.cit. XXXIX 23,3-4

|  |  |  |
| --- | --- | --- |
| Antecessores: **Quintus Fabius Q.f. Labeo et Marcus Claudius L.f. Marcellus**  |  **Consul** 182 a.C.n.cumLucio Aemilio Paullo | Successores: **Publius Cornelius L.f. Cethegus et Marcus Baebius Q.f. Tamphilus**  |
Wikidata Caietanus Filangieri
Res apud Vicidata repertae:Caietanus Filangieri: imagoCaietanus Filangieri: imago
*Nativitas*: 22 Augusti 1753; Fanum Sancti Sebastiani ad Vesuvium  
*Obitus*: 21 Iulii 1788; Vicus Aequensis  

**Officium**

*Munus*: iuris peritus, philosophus  

**Familia**

*Proles*: Carlo Filangieri  
*Familia*: Filangieri
**Insignia heraldica**

Caietanus Filangieri: insigneCaietanus Filangieri: insigne -5 (maxcorrigenda) *Latinitas huius paginae magnopere corrigenda est. Si potes, corrige vel rescribe. Vide {{latinitas}}.*

**Cajetanus Filangieri** filium Domini D. Caesaris Principis Arianelli, ortum in Casali S. Sebastiani, apud Neapolim, sub die vigesima secunda augusti 1753 atus est et die vigesima prima Iulii 1788 mortuus est.
Fuit iuris consultus ac philosophus Italicus saeculi XVIII. Inter operum eius notior est *La Scienza della legislazione*, anno 1780 edita. iuris criminalis peritus est et de oeconomia politica, paedagogia scripsit.

Quos reformationem ecclesiae postulavit, opus suum in Indecem librorum prohibitorum regestum est anno 1784.

Nexus externi
-------------

|  |  |
| --- | --- |
|  | **Lexica biographica:**  • Encyclopædia Britannica • Dizionario biografico degli Italiani • Deutsche Biographie |
Elisabeth Vigée-Lebrun, *Madame Vigée-Lebrun et sa fille*, 1789.
Amplexus plurium: manus harpastica Hispaniae, anno 2014
**Amplexus** est duorum aut plurium corporum compressio bracchiis circumdatis firmata. Amplexus fit non modo cum homines inter se complectuntur, sed etiam cum homo quispiam rem aliquam pectori suo adprimit; exempli gratia, cum puella ursulo, aut mulier viridis arbori, aut autoraedarius largitro benzinario amplexum dat. 

Ut osculo ita amplexu demonstratur amor, dilectio, amicitia. Praeterea, *amplexus* euphemistice etiam coitum significat.

*Amplexus* etiam quemlibet circumdandi actum (ut serpentium) aut cingulum geographicum (ut Nili) significat.

Notae
-----

1. ↑  Verg. *Aen.* 1.687; Ov. *Met.* 2.433 & 6.605; Tac. *Ann.* 12.68.
2. ↑  In quodam praeconio televisifico.
3. ↑  Ov. *Met.* 4.184; Iuv. 6.64.
4. ↑  Cic. *Div.* 1.36.
5. ↑  Plin, *Nat.* 5.48.

Bibliographia
-------------

* Brainard et Delia Carey, *The Art of Hugging: A Heartwarming Guide to Everyone's Favorite Gesture of Love,* 2012, ISBN 978-1-61608-714-2

Nexus externi
-------------


|  |  |
| --- | --- |
|  | **Vicimedia Communia** plura habent quae ad **amplexum** spectant. |
*Vide etiam paginam discretivam:* Calpurnius Piso

 **Gnaeus Calpurnius Piso** (natus circa annum 44 a.C.n./43 a.C.n. – mortem sibi conscivit anno 20) fuit senator Romanus, consul anno 7 a.C.n. et postea incertis annis circa aeram mutatam proconsul Africae, deinde legatus Augusti pro praetore Hispaniae Citerioris anno 9/10 postremoque ab anno 17 ad usque 19 Syriae legatus.

Cum Germanicus in Syria anno 19 obiit, suspicio fuit eum veneno necatum fuisse a Pisone, qui in ius vocatus est, sed ante quam iudicium perfectum est, mortem sibi conscivit. Aliqui putaverunt vere imperator Tiberius Germanicum et postea Pisonem necare fecit.

Pater eius Gnaeus Calpurnius Piso, consul suffectus anni 23 a.C.n. fuit. Filios duos habuit, Gnaeum Calpurnium Pisonem, qui post iudicium praenomen in Lucium mutavit et Marcum Calpurnium Pisonem.

Notae
-----

1. ↑  Strabo II.5.33.

Nexus externi
-------------

* De Lucio Munatio Planco in *A dictionary of Greek and Roman biography and mythology*, I, Londinii, anno 1870, vol. 3, pag. 374 **(Anglice)**
* Recente inventum Senatus Consultum de Cn. Pisone patre **(Latine)**
* De Calpurnio Pisone apud historical sourcebook. Pagina a Mahlon H. Smith scripta **(Anglice)**

|  |  |  |
| --- | --- | --- |
| Antecessores: **Gaius Marcius Censorinus et Gaius Asinius Gallus**  |  **Consul** 7 a.C.n.cumTiberio Claudio Nerone | Successores: **Decimus Laelius Balbus et Gaius Antistius Vetus**  |
Wikidata Caietana Aljovín
Res apud Vicidata repertae:Caietana Aljovín: imagoCaietana Aljovín: imago
*Nativitas*: 6 Septembris 1966; Lima  
*Patria*: Peruvia  

**Officium**

*Officium*: Minister of Foreign Affairs of Peru, Minister of Development and Social Inclusion of Peru, Minister of Foreign Affairs of Peru  
*Munus*: diurnarius, Causidicus  

**Familia**

*Coniunx*: Fritz Du Bois Freund  

**Caietana Aljovín** , vulgo plenius *Lucía Cayetana Aljovín Gazzani* (Limae in urbe nata die 6 Septembris 1966) est politica Peruviae.

Neptis chirurgi Michaelis Aljovín, Vasingtoniae partim educata apud scholam Visitationis, Caietana Aljovín alumna est universitatis Catholicae Peruvianae ubi iuri studuit. Apud societates commerciales operam dedit, sed ab anno 2006 usque in 2008 fuit ministra vicaria a communicationibus, praeside Alano García Pérez. Recentius die 28 Iulii 2016 ministra ab evolutione, die 27 Iulii 2017 ministra ab energia, die 9 Ianuarii 2018 ministra a rebus externis facta est, praeside Petro Paulo Kuczynski.

Nexus externi
-------------

* "¿Quién es Cayetana Aljovín, la nueva ministra de Relaciones Exteriores?" (Ianuario 2018) apud *Altavoz*

Ministri rerum externarum Peruviani (2000–)

|  |  |
| --- | --- |
|  |  |
| Xaverius Pérez de Cuéllar 2000 • Didacus García Sayán 2001 • Allan Wagner Tizón 2002 • Manuel Rodríguez Cuadros 2003 • Ludovicus Ferdinandus Olivera 2005 • Anscharius Maúrtua 2005 • Iosephus García Belaúnde 2006 • Raphael Roncagliolo 2011 • Eda Adriana Rivas 2013 • Gundisalvus Gutiérrez Reinel 2014 • Anna Maria Sánchez de Ríos 2015 • Ricardus Luna 2016 • Caietana Aljovín 2018 • Nestor Popolizio 2018 • Gustavus Meza-Cuadra 2019 • Marius López Chávarri 2020 • Franca Deza 2020 • Elisabetha Astete 2021 • Allan Wagner 2021 • Hector Béjar 2021 • Anscharius Maúrtua 2021 • Caesar Landa 2022 • Anna Caecilia Gervasi 2022
*Opus geopoliticum • Ministri a rebus externis civitatum Americanarum hodiernarum**Capsae cognatae:* Praesides Peruviae • Primi ministri Peruviae |
|  |
Wikidata Ennius Morricone
Res apud Vicidata repertae:Ennius Morricone: imagoEnnius Morricone: imagoEnnius Morricone: subscriptioEnnius Morricone: subscriptio
*Nativitas*: 10 Novembris 1928; Roma  
*Obitus*: 6 Iulii 2020; Roma  
*Patria*: Italia  

**Officium**

*Munus*: Concentus magister, Clavilista, compositor musicae pellicularum, music arranger, musicographus, trumpeter, musicus, productor musicae  
*Patronus*: Accademia Nazionale di Santa Cecilia
**Familia**

*Genitores*: Mario Morricone;   
*Coniunx*: Maria Travia  
*Proles*: Andrea Morricone, Giovanni Morricone  

**Memoria**

*Laurae*: Eques Legionis Honoris, Gold Medal of the Italian Order of Merit for Culture and Art, Nastro d'Argento for Best Score, Grammy Trustees Award, Academy Award for Best Original Score, Artis Bohemiae Amicis Medal, Leopard of Honour, Knight Grand Cross of the Order of Merit of the Italian Republic, European Film Academy Lifetime Achievement Award, European Film Award for Best Composer, Praemium Grammy, Princess of Asturias Award for the Arts, Order of the Rising Sun, 4th class, star on Hollywood Walk of Fame, Q3910482  
*Sepultura*: cimitero Laurentino  

Ennius Moricone concentum ducens Urbe Novo Eboraco apud Consociationem Nationum
**Ennius**, vulgo *Ennio*  **Morricone** (Romae in regione urbana Trans Tiberim die 10 Novembris 1928 natus; mortuus die 6 Iulii 2020) fuit dux orchestrae Italus et compositor praecipue musicae pellicularum. Alumnus fuit Academiae Nationalis Sanctae Caeciliae(en) in urbe Roma. Factionem socialisticam Italicam favebat.

Musicam illis pelliculis quinque generis *Spaghetti Western* accommodavit, quas disposuit Sergius Leone, videlicet *Per un pugno di dollari* (1964), *Per qualche dollaro in più* (1965), *Il buono, il brutto, il cattivo* (1966), *C'era una volta il West* (1968), *Giù la testa* (1971). Tribus anterioribus protagonista fuit Clint Eastwood, quartae autem Henricus Fonda, quintae Rod Steiger. Multo tardius, eodem dispositore, Morricone musicam accommodavit pelliculae *C'era una volta in America* (1984).

Bibliographia
-------------

* "Les hommages au « génie artistique du maestro » Ennio Morricone se multiplient" in *Le Monde* (6 Iulii 2020)
* Sergio Miceli, *Morricone: Die Musik, das Kino*. Edition Filmwerkstatt 2000, ISBN 3-930524-03-1
* Alexis Petridis, "Ennio Morricone: 10 of his greatest compositions" in *The Guardian* (6 Iulii 2020)
* Adam Sweeting, "Ennio Morricone obituary" in *The Guardian* (6 Iulii 2020)

Nexus externi
-------------

|  |  |
| --- | --- |
|  | **Lexica biographica:**  Treccani • Большая российская энциклопедия • Gran Enciclopèdia Catalana • Encyclopædia Britannica • Classical Archives • Deutsche Biographie • Store norske leksikon |

* De Ennio Morricone in Indice Interretiali Pellicularum **(Anglice)**
* Pagina officialis
* Colloquium percontativum cum Ennio Morricone
Formula chemica.
Formula pilis picta.
Formula in dimensionibus tribus picta.
*Amaranthus palmeri,* cuius variatio glyphosatum resistens, anno 2004 in Georgia inventa, in investigatione anno 2005 confirmata est. Anno 1005, resistentia etiam in Carolina Septentrionali inventa est.
*Lolium perenne,* cuius variatio glyphosatum resistens in agriculturalibus Australiae regionibus nunc fit.

**Glyphosatum** (Anglice *N*-(phosphonomethyl)glycine) est systemica lati spectri herbicida et compositum organophosphoticum, diserte phosphonatum, quod plerumque adhibetur ad interficiendas plantas inutiles, praecipue annuas foliorum latorum plantas et gramina quae cum messibus omnium generum contendunt. Herbicida ab Ioanne E. Franz, chemico societatis Monsanto, anno 1970 reperta est. Quam Monsanto venumdare coepit anno 1974 nomine commerciali **Roundup.** Ultimum diploma inventionis societatis Monsanto quod in commercio pertinet anno 2000 exitum est.

Nexus interni
-------------

* Acidum 2,4-Dichlorophenoxyaceticum
* Ammonium sulfamatum
* Atrazinum
* Insecticida
* Pesticida

Notae
-----

1. ↑  Culpepper et al. 2006.
2. ↑  N. Hampton, Cotton versus the monster weed.
3. ↑  Preston et al. 2009.
4. ↑   Fons nominis Latini desideratur *(addito fonte, hanc formulam remove)*
5. ↑  Formula:Cite patent.

Bibliographia
-------------

* Culpepper, A. S. T. L. Grey, W. K. Vencill, J. M. Kichler, T. M. Webster, S. M. Brown, A. C. York, J. W. Davis, et W. W. Hanna. 2006. Glyphosate-resistant Palmer amaranth (*Amaranthus palmeri*) confirmed in Georgia. *Weed Science* 54(4):620–626. JSTOR 4539441. doi:10.1614/WS-06-001R.1.
* Preston, C. A. M. Wakelin, F. C. Dolman, Y. Bostamam, et P. Boutsalis. 2009. A Decade of Glyphosate-Resistant Lolium around the World: Mechanisms, Genes, Fitness, and Agronomic Management. *Weed Science* 57(4):435–441. doi:10.1614/WS-08-181.1.
**Gaius Servilius C.f.P.n. Geminus** (natus saeculo 3 a.C.n. mortuus anno 180 a.C.n.) vir publicus Romanus fuit.

Gens
----

Avus eius Publius Servilius Q.f. Geminus consul annorum 252 atque 248 a.C.n. erat. Pater eius praetor eiusdem nominis XV annos in captivitate fuisse dicitur. Frater Marcus Servilius C.f. Pulex Geminus ei anno 202 consul successit.

Cursus honorum
--------------

Anno 210 a.C.n. Pontifex fuit. Anno 209 aedilis plebeius fuit et anno 208 aedilis curulis. Anno 203 consul una cum Gnaeo Servilio Cn.f. Caepione provinciam Illyricum accepit et patrem liberavit. Praeterea contra coniurationem egit. Anno 202 frater Marcus Servilius C.f. Pulex Geminus eum dictatorem nominavit. Anno 201 Xvir ad agros dividendos in Samnio et Apulia fuit. Anno 194 templum Iovis Veiovis dedicavit. Anno 183 a.C.n. pontifex maximus nominatus anno 180 mortuus est.

Bibliographia
-------------

* Fridericus Münzer: *Servilius 60).* In: *Paulys Realencyclopädie der classischen Altertumswissenschaft* (RE). Band II A,2, Stuttgart 1923, Sp. 1792–1794.
* Tassilo Schmitt, "S. Geminus, C. [I 19]" in *Der Neue Pauly* vol. 11 (Stutgardiae: Metzler, 2001. ISBN 3-476-01481-9) col. 466.

Notae
-----

1. ↑  Titus Livius, *Ab urbe condita*, XXV 3,15; 15,4-6
2. ↑  Titus Livius, op.cit. XXVII 21,10
3. ↑  Titus Livius, op.cit. XXX 19,6-8
4. ↑  Titus Livius, op.cit. XXX 26,12
5. ↑  Titus Livius XXX 39.
6. ↑  Titus Livius, op.cit. XXXIV 53,7
7. ↑  Titus Livius, op.cit. XL 42,8-11

|  |  |  |
| --- | --- | --- |
| Antecessores: **Marcus Cornelius M.f. Cethegus et Publius Sempronius C.f. Tuditanus**  |  **Consul** 203 a.C.n.cumGnaeo Servilio Cn.f. Caepione | Successores: **Tiberius Claudius P.f. Nero et Marcus Servilius C.f. Pulex Geminus**  |
**Gnaeus Cornelius Lentulus Gaetulicus** (natus anno ignoto, mortuus 27 Octobris 39) fuit senator Romanus.

Familia
-------

Pater eius Cossus Cornelius Lentulus consul ordinarius anni 1 a.C.n. erat, frater Cossus Cornelius Lentulus hunc magistratum anno 25 tenuit. Aproniam Caesiam uxorem duxit, cuius pater Lucius Apronius anno 8 consul suffectus erat.

Cursus honorum
--------------

Gaetulicus anno 23 *praetor peregrinus* fuit, tum anno 26 consul ordinarius creatus est. Annis 29 ad usque 39 legatus Germaniae Superioris erat. Tum coniurationis in Caligulam imperatorem factae accusatus supplicio supremo una cum uxore affectus est. Filius eius Gnaeus Cornelius Lentulus Gaetulicus anno 55 consul suffectus factus est.

Notae
-----

1. ↑  Dio Cassius 59.22. Der Neue Pauly, Stuttgardiae 1999, T. 3, c. 194

|  |  |  |
| --- | --- | --- |
| Antecessores: **Cossus Cornelius Lentulus et Marcus Asinius Agrippa**  |  **Consul** 26cumGaio Calvisio Sabino | Successores: **Lucius Calpurnius Piso et Marcus Licinius Crassus Frugi**  |
Sextius Calvinus Aquas Sextias condit - Iosephus de Villevieille pinxit anno 1900
**Gaius Sextius Calvinus** (natus saeculo 2 a.C.n. mortuus post annum 124 a.C.n.) vir publicus Romanus fuit.

Cursus honorum
--------------

Sextius Calvinus anno 124 a.C.n. una cum Gaio Cassio Longino bellum in Gallia australi a Marco Fulvio M.f. Flacco anno superiore coeptum pergebat atque contra Luguros, Vocontios atque Salluvios feliciter pugnavit. Anno 122 de eis Romae triumphavit. Anno 122 a.C.n. in hoc loco, quo Salluvios vicit, oppidum et castra Aquas Sextias condidit.

Bibliographia
-------------

* Carolus Ludovicus Elvers, "S. Calvinus, Gaius" in *Der Neue Pauly* vol. 11 (Stutgardiae: Metzler, 2001. ISBN 3-476-01481-9) col. 491.

Notae
-----

1. ↑  Titus Livius, *Periochae* LXI; Strabo IV 1,5; Velleius Paterculus, *Historia Romana* I 15,4

|  |  |  |
| --- | --- | --- |
| Antecessores: **Marcus Fulvius M.f. Flaccus et Marcus Plautius Hypsaeus**  |  **Consul** 124 a.C.n.cumGaio Cassio Longino | Successores: **Titus Quinctius Flamininus et Quintus Caecilius Metellus Balearicus**  |
**Gaius Silius Aulus Caecina Largus** (nescimus, quando natus sit, mortuus est anno 24) senator Romanus erat initio primi saeculo. Pater eius Publius Silius Nerva, consul ordinarius anni 20 a.C.n. fuit, frater Publius Silius, qui anno 3 fasces consul suffectus tenuit. Anno 13 ipse summum magistratum gessit, anno 14 legatus Germanici in Germania fuit et 15 insignia triumphalia ei decreta sunt. Anno 16 censum Galliae fecit, anno 18 classem aedificavit et anno 20 Chattos vicit. Legatus Augusti pro praetore Germaniae Inferioris anno 21 motum Iulii Sacroviri in Galliae finivit. Anno 24 filius praedecessoris eius in hoc bello Gaii Visellii Varronis, Lucius Visellius Varro, consul eius anni, eum in senatu maiestatis et repetundarum cum uxore Sosia Galla accusavit. Priusquam damnatus est, ipse vitae suae finem posuit. Filius eius Gaius Silius, consul designatus anno 48 et amator Messalinae fuit.

Notae
-----

1. ↑  Tacitus, Annales IV 18-19

|  |  |  |
| --- | --- | --- |
| Antecessores: **Germanicus Iulius Caesar et Gaius Fonteius Capito**  |  **Consul** 13cumLucio Munatio Planco | Successores: **Sextus Pompeius et Sextus Appuleius**  |
**Hanc paginam intra 3 menses augere oportet.** Cuique paginae opus est: lemmate paginae nomine congruente; textu, qui rem definit notabilitatemque eius exprimit; fonte externo certo; nexibus internis ex hac pagina et ad hanc paginam ducentibus.  
Plura ... DEENFR

|  |  |
| --- | --- |
|  | **Haec commentatio vicificanda est ut rationibus qualitatis propositis obtemperet.**Quapropter rogamus ut corrigas, praecipue introductionem, formam, nexusque extra et intra Vicipaediam. |

Sanctus Valentinus Interamnae
**Valentinus** episcopus Interamnae erat qui mortuus est die 14 Februarii 269. Coronam martyris tulit persecutione imperatoris Aureliani. Reliquiae eius translatae sunt e catacumbis Calixti ad Ecclesiam Dominae Nostrae Montis Carmel saeculo undevicesimo.

Nostris diebus patronus amantium est, unde traditio flores donandi die 14 Februarii instituta est. Antea autem iste sanctus invocatus est in insania (e.g. a morbo comitiali laborantibus). Saepe Valentinus noster cum illo Valentino Raeto in insaniis succurreret: itaque ambo in tempori cursu magis magisque confundebantur.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Sanctum Valentinum** spectant. |

* vita in Lexico oecumenico sanctorum
* *Vollständiges Heiligen-Lexikon*, tomus 5. Augustae Vindelicum 1882, p. 640 (hic in interreti)

Notae
-----

1. ↑  en:Whitefriar Street Carmelite Church
Wikidata Ioannes Jaurès
Res apud Vicidata repertae:Ioannes Jaurès: imagoIoannes Jaurès: imago
*Nativitas*: 3 Septembris 1859; Castra Albigensium  
*Obitus*: 31 Iulii 1914; Lutetia  
*Patria*: Francia  
*Nomen nativum*: Auguste Marie Joseph Jean Léon Jaurès
**Officium**

*Officium*: member of the French National Assembly, member of the French National Assembly, Praeses  
*Munus*: politicus, Professor, diurnarius, scriptor, Rerum gestarum scriptor, Relator  
*Patronus*: L'Humanité, La Dépêche du Midi, Universitas Tolosana
**Consociatio**

*Factio*: French Section of the Workers' International  

**Familia**

*Coniunx*: Louise Bois  

**Memoria**

*Laurae*: Concours général, agrégation de philosophie  
*Sepultura*: Pantheon Parisiense, Chaudun  

Ioannes Jaurès.
**Ioannes Jaurès** (natus *Auguste Marie Joseph Jean Léon Jaurès* Castris Albigensium die 3 Septembris 1859; mortuus Lutetiae die 31 Iulii 1914) fuit assecla socialismi Francicus. Anno 1914 a Radulpho Villain nationalista Francico interfectus est, quia in bellum appropinquans invexus esset: etiam die 29 Iulii eiusdem anni cum Carolo Kautsky et Hugone Haase ducibus socialistarum Germaniae Bruxellis convenerat, ut de pace conservanda deliberarent. Alfredum Dreyfus defendit, et Esperanto utebatur. *La Petite République,* diurnarium socialisticum, aliquot annos edidit.

Opera selecta
-------------

* *De primis socialismi germanici lineamentis apud Lutherum, Kant, Fichte et Hegel* (dissertatio Latina), 1891
* *Discours parlementaires*, 1904
* *Histoire socialiste de la révolution française*, 1908

Bibliographia
-------------

* "Jean Jaurès: entre estofinade et ortolans." *Les Cahiers de la gastronomie* 19 (2014?).

Nexus externi
-------------

* *De primis socialismi germanici lineamentis apud Lutherum, Kant, Fichte et Hegel* dissertatio apud Vicifontem legi potest.
**Animalia** — Chordata

Classis : Actinopterygii   
Ordo : Gobiiformes   
Familia : Oxudercidae   
Subfamilia : Sicydiinae   
Genus : ***Akihito***   
Watson, Keith, et Marquet, 2007  
   
Species typica

*Akihito vanuatu* Watson, Keith & Marquet, 2007

***Akihito*** est genus piscium aquae dulcis ordinis Gobiiformes, cuius species in fluminibus in Vanuatu endemicae sunt.

Etymologia
----------

Genus ex Akihito, imperatore Iaponiensis, appellatur, qui studio gobiiformium multum consuluit.

Species
-------

Generi sunt duae species descriptae:

* *Akihito futuna* Keith, Marquet & Watson, 2008
* *Akihito vanuatu* Watson, Keith & Marquet, 2007

Nexus interni
-------------

* *Exyrias akihito*, species generis *Exyriadis,* etiam ex Akihito appellata

Notae
-----

1. ↑  Christopher Scharpf; Kenneth J. Lazara (6 Decembris 2017). "Order GOBIIFORMES: Family OXUDERCIDAE (a-o)". *The ETYFish Project Fish Name Etymology Database*. Christopher Scharpf and Kenneth J. Lazara .
2. ↑  Species generis "*Akihito*" apud *FishBase*.
**Gaius Sosius** (natus saeculo 1 a.C.n. mortuus post annum 17 a.C.n.) senator Romanus fuit. Consulatum anno 32 a.C.n. gessit. Triumviratus tempore Marci Antonii fautor, post Actiacam pugnam in gratiam cum Octaviano rediit.

Familia
-------

Pater eiusdem nominis anno 49 a.C.n. praetor erat.

Cursus honorum
--------------

Gaius Sosius, qui sectator Marci Antonii fuit, anno 39 a.C.n. eius quaestor in Macedonia et brevi tempore post consul designatus ad annum 32 a.C.n. erat. Anno 38 a.C.n. proconsul Syriae a Marco Antonio factus est. Ibi Hierosolyma expugnavit et Herodem regem a Romanis Iudaeis impositum in urbem reduxit. Itaque militibus *imperator* salutatus est et 3 Septembris 34 Romae triumphavit. Ibi templum Apollinis a posteris e suo nomine cognominatum et refici et statuis ex manubiis ornari iussit. Anno 32 primus e gente sua consulatum iniit. Una cum altero consule Gnaeo Domitio Ahenobarbo in senatu contra Octavianum triumvirum oravit. Paulo post autem cum eo et CCC aliis senatoribus e Roma fugit et Ephesum ad Marcum Antonium pervenit. Anno 31 inter Actiacam pugnam cornu laevo navium Antonii imperavit et clade accepta captus est. Precibus Lucii Arruntii, qui cornu dextrum Octaviani duxerat, ei venia data est. Gaius Sosius XVV sacris faciundis fuit et anno 17 a.C.n. Ludis Saecularibus interfuit.

Notae
-----

1. ↑  Flavius Iosephus, *Antiquitates Iudaicae*, XIV,447 et 468-488; *Bellum Iudaicum* I 327 et 345-357 ; Cassius Dio, IL 22. Plutarchus, *Ant*. 34.
2. ↑  Cassius Dio, L 2
3. ↑  Velleius Paterculus II 86,2
4. ↑  Der Neue Pauly, Stuttgardiae 1999, T. 11, c. 745-746

Si vis plura legere...
----------------------

* Marie-Claire Ferriès, *Les partisans d'Antoine  : des orphelins de César aux complices de Cléopâtre*. Burdigalae : Ausonius, 2007 : 470-472 ISBN 2-910023-83-4
* Fredericus Shipley, 'C. Sosius : His Coins, His Triumph, and His Temple of Apollo' in *Papers on Classical Subjects in memory of John Max Wulfing, Washington University Studies – New Series, Languages and Literature*, 1930(3) : 73-87 Hic legere potes


|  |  |  |
| --- | --- | --- |
| Antecessores: **Imperator Caesar Augustus II et Lucius Volcacius Tullus**  |  **Consul** 32 a.C.n.cumGnaeo Domitio Ahenobarbo | Successores: **Imperator Caesar Augustus III et Marcus Valerius Messalla Corvinus**  |
**Gaius Sulpicius Ser.f. Q.n. Longus** (nescimus, quando natus, quando mortuus sit) vir publicus Romanus patricius saeculi quarti a.C.n. erat.

Familia
-------

Avus eius Quintus Sulpicius Longus, tribunus militum consulari potestate anni 390 fuit.

Cursus honorum
--------------

Anno 337 a.C.n. Aelius una cum Publio Aelio Paeto plebeio consul Romanus creatus est. Sorte bellum Sidicinorum Aelio destinatum est. Sed cum consules milites in hostem ducere cunctabantur, senatus Gaium Claudium Ap.f. Inregillensem dictatorem nominavit Eodem anno Sulpicius contra electionem pleibei in officium praetoris certavit.

Anno 323 iterum consul electus est, nunc una cum Quinto Aulio Q.f. Cerretano collega. Samnitium bellum Sulpicius gessit, Apulium novum Aemilius: Ambo agrum hostium populavit, qui in proelium non venit. Anno 319 censor electus est, anno 314 consul III una cum Marco Poetelio M.f. Libone. Consules Samnites pervicerunt, Longus deinde ex hoc populo triumphavit. Anno 312 dictator creatus est.

Nexus externi
-------------

* Biographia brevis in pagina imperiumromanum.com (lingua Theodisca)

Notae
-----

1. ↑  Titus Livius, ab urbe condita, VIII 15
2. ↑  op.cit. VIII 37
3. 1 2  op.cit. IX 27,3-28
4. ↑  Der Neue Pauly, Stuttgardiae 1999, T. 11, c. 1100

|  |  |  |
| --- | --- | --- |
| Antecessores: **Lucius Furius Sp.f. Camillus et Gaius Maenius P.f.**  |  **Consul** 337 a.C.n.cumPublio Aelio Paeto | Successores: **Lucius Papirius L.f. Crassus et Kaeso (Gaius) Duillius**  |



|  |  |  |
| --- | --- | --- |
| Antecessores: **dictator: Lucius Papirius Cursor (magister equitum: Quintus Fabius Maximus Rullianus)**  |  **Consul** 323 a.C.n.cumQuinto Aulio Q.f. Cerretano | Successores: **Quintus Fabius Maximus Rullianus et Lucius Fulvius L.f. Curvus**  |



|  |  |  |
| --- | --- | --- |
| Antecessores: **Lucius Papirius Cursor IV et Quintus Publilius Q.f. Philo IV**  |  **Consul** 314 a.C.n.cumMarco Poetelio M.f. Libone | Successores: **Lucius Papirius Cursor V, Gaius Iunius C.f. Bubulcus Brutus II)**  |
Nicolaus Iacobus Conté
**Nicolaus Iacobus Conté**, vulgo *Nicolas-Jacques Conté* (natus die 4 Augusti 1755 in oppido Saint-Céneri iuxta Sagiis; mortuus Lutetiae die 6 Decembris 1805 fuit pictor, physicus, chemicus et inventor graphii cerussati ex plumbago. Anno 1798 sub aegide Commissionis Scientiarum et Artium in Aegyptum iter fecit iuxta expeditionem Francicam. Ibi, quo tempore Tabula Rosettana Cairi iacebat, ille una cum typographo Ioanne Iosepho Marcel exemplaria inscriptionis lithographica conficere operam dedit. Cairi ex horto *Ezbekiyeh* in machina aerobatica (*montgolfier*) ascendere conatus est, sed frustra.

Notae
-----

1. ↑  A. Galland, *Tableau de l'Égypte pendant le séjour de l'armée française* (Lutetiae: Galland, An XIII [1804]) vol. 1 p. 88 Textus

Bibliographia
-------------

* Commentatio in *Le magasin pittoresque* (1855) pp. 230-2
* "Conté en Égypte[*nexus deficit*]" in *CAESmagazine* no. 76 (aut. 2005)
* "Conté (Nicolas-Jacques)" in Louis-Gabriel Michaud, ed. *Biographie universelle ancienne et moderne* (Lutetiae, 1843 ff.) textus vol. 9 pp. 114-117
* Alain Queruel, *Nicolas-Jacques Conté, 1755-1805: un inventeur de génie: des crayons à l’expédition d’Égypte en passant par l’aérostation militaire*. Lutetiae: L'Harmattan, 2004. ISBN 9782747560894